خوابوں کے مرثیے

خوابوں کے مرثیے سفیر صدیقی کا شعری مجموعہ ہے جو 2021 میں شائع ہوا۔ اس کے صفحات کی تعداد 128 ہے۔ اسے کریٹیو اسٹار پبلیکیشنز نئی دہلی نے شائع کیا۔
ISBN نمبر /ISSN نمبر :978-93-90860-35-7
اس مجموعے میں غزلوں کی تعداد 95 ہے۔ آخر میں متفرقات کے تحت کچھ اشعار درج ہیں۔

 نمونۂ کلام 
سفیر لکھتا ہے خونِ جگر سے کاغذ پر

غزل کے رنگ میں خوابوں کے مرثیے صاحب

موت کے خط مجھے یوں ہی نہیں آئے ہوں گے

زندگی نے مرے خواب چرائے ہوں گے

 ناقدین کی آراء 
پروفیسر خالد جاوید: سفیر صدیقی کی شاعری پڑھ کے جس حیران انگیز مسرت سے دوچار ہوا ہوں، وہ میرا جذباتی ردِّ عمل نہیں ہے۔ میں نے یہ شدت سے محسوس کیا ہے کہ سفیر صدیقی کی غزل میں جو تازگی اور توانائی ہے اور فکر کی بالیدگی سطح ہے، وہ ان کے ہم عصر شعرا میں خال خال ہی نظر آتی ہے۔ ایسا نہیں ہے کہ سفیر صدیقی کی غزل میں روایت شکنی یا کسی قسم کی لسانی توڑ پھوڑ کی گئی ہے۔ سفیر غزل کی باوقار روایت کی پاسداری کرتے ہیں۔ ان کے ہاں موت، خودکشی، خواب اور سفر بار بار شعری تجربے کے قالب میں ڈھل کر سامنے آتے ہیں۔ سفیر کے شعر کہنے کے انداز میں اس قدر فنی پختگی ہے کہ جس کی کتنی بھی تعریف کی جائے، کم ہے۔ وہ معاملے کو تھوڑا کم کر کے بیان کرتے ہیں جس سے شعر کی تاثیر میں اضافہ ہو جاتا ہے۔ یوں دیکھیں تو وہ الفاظ کے ذریعے سے کم کہنا چاہتے ہیں بلکہ دکھانا زیادہ چاہتے ہیں۔

 حوالہ جات